
2026 жылға арналған Халықтың қатысу бюджеті туралы ақпарат

2022–2025 жылдары Халықтың қатысу бюджеті шеңберінде балалар ойын алаңдарын абаттандыру, саябақтарды, жаяу жүргіншілер жолдарын, көппәтерлі тұрғын үйлердің аулаларын жөндеу және санитариялық тазалықты қамтамасыз ету бойынша жалпы сомасы 726,2 млн теңгеге 52 жоба іске асырылды.
2026 жылға арналған қаржыландырудың жалпы көлемі 636,7 млн теңгені құрады, бұл жоғары тұрған бюджеттен берілетін нысаналы трансферттерді қоспағанда, қаланың 07 «Тұрғын үй-коммуналдық шаруашылық» функционалдық тобы бойынша жоспарланған жылдық бюджет шығыстары көлемінің кемінде 10%-ын құрайды.
Бүгінгі күні жалпы қаржыландыру көлемінен 12 жобаны іске асыруға 572,5 млн теңге қарастырылған. Оның ішінде Үшарал қаласындағы Жеңіс көшесі бойындағы аллеяны абаттандыруға – 17 млн теңге, Үштөбе қаласындағы Абылайхан даңғылы бойындағы скверді ағымдағы жөндеуге – 14,9 млн теңге, Жаркент қаласындағы Ш. Уәлиханов көшесі бойымен жаяу жүргіншілер жолын абаттандыруға – 16,9 млн теңге, Сарқан қаласындағы М. Тынышбаев ескерткішін ағымдағы жөндеуге – 17 млн теңге, Талдықорған қаласының аулалар аумақтарын және балалар спорт алаңдарын ағымдағы жөндеуге – 436,7 млн теңге, сондай-ақ Текелі қаласындағы стихиялық қоқыс орындарын жоюға – 70 млн теңге қарастырылған.
«Халықтың қатысу бюджеті» жобасы туралы ақпарат қалалар әкімдіктерінің ресми интернет-ресурстарында, сондай-ақ Instagram және Facebook әлеуметтік желілерінде жарияланды.

